Exqrch/javanese-Komodo-pixelgpt huggingface dataset:
Wigatine argumen loro mazhab iki fokus ing hadist riwayat Abu Hurairah: “Yen wadah (gelas/piring) nge awakmu dilate asu mila kudu dicucekake kaping pitu wasuhan
Salah sijine nganggo lemah.” Meh kabeh umat Islam apal karo Hadizt iki
Paling ora, tau krungu saka wong liya utawa saka warta islam
Saka pandangan mazhab kang kaping pisan, hadiz iki dadi argumen pokok bilih asu iku najis utawa reged
Sala sijiné ulama saka mazhab Syafi’I al Khathib al-Syirbin (w
1570 M) ing karyané kang akeh diwaca ing pesantren Nu, Mughni al-Muhtaj, ngandharake lagikané kaya ngene: Mazhab kaping pindho dhuwe tafsir liya babagan hadist dilat asu iku ora blas kotor amarga ilere asu kuwi ora kategori kewan
Sing kudu diperhateke yaiku perintah nyuceni piring/gelas menawa didilat dening asu
Yen perintah nyuceni ping pitu iku pertandha bilih awake asu kuwi suker, kayat sing diandharake mazhab sepisan, mila perintah ngadusi mayit manungsa sing mesthi dilakoni makaping-kaping uga nandhesake bilih awake manungsa iku suker/najis
Padahal ora ono sing ngandharake bilih awake manungsa iku najis
Mila ana sing pendapat bilih asumsi mazhab pertama salah
Tembung Asu ing basa jawa asring dianggep perkara negatip
Bab iku amarga tembung kasebut dikenal minangka salah siji unenan utawa pisuhan ing bebrayan Jawa
Ananging, wong sing nganggokake tembung asu ora mesthi babagan pisuhan,lho
Tembung iki uga ana ing paribasan Jawa kan akeh maknane
Asu Rebutan Balung Paribasan iki yen dimaknani kaya ana wong loro sing lagi ngrebutke samurang sing ora penting
Dadi, Asu ing kene yaiku analogi kanggo wong loro mau sing terus-teerusan rebutan lan ora ana sing gelem ngalah.
Wondene Balung nggambarake samubarang kang sepele utawa ora penting
Asu Belang Kalung Wang Paribasan iki yen dimaknai yaiku babagan status lan arta
Asu belang kalung wang iku analogi kanggo samubarang kang duweni wulu belang lan kalungan arta
Bebrayan Jawa kuno ndeleng asu minangka kewan sing kastane ngisor, apa maneh asu wulu belang
Asu ras kasebut dianggep cluthak saengga paling ora disenengi
Saka kuwi metafora asu belang ana kanggo nyebut wong sing statuse rendhah
Wondene kalung wang kanggo nyebut wong sing status sosiale rendhah ananging dhuwe kasugihan
Asu gedhe menang kerahe Asu gedhe meang kerahe yaiku asu sing gedhe ananging menang nalika gelutan
Makna iki jumbuh karo bab kekuwasaan
Gampang omonge paribasan iki cocok kanggo nggambarake wong sing dhuweni status dhuwur lan sugih bakale menang terus ing pagesangan
Banyak Banyak utawa ing Basa Indonésia diarani Angsa kalebu kulawargané manuk, lan sub-kulawarga anatidae
Tansah sadulur karo bèbèk, lan meliwis
Banyak ana loro jinisé, ya iku sing bisa miber lan sing ora bisa miber
Bangsa banyak iki uga kalebu kéwan kang setia, ora misah karo pasangané, upamané dadi sigaraning nyawa
Banyak bisa ngendhog saka 3 nganti 8 iji
Lumrahé banyak, utamaning Indonésia warnané putih
Nanging banyak sing bisa miber ana sing warnané ireng, bintik ireng, utawa klawu
Iku urip ing tlatah sub-tropis kaya Amérika, Australia, Amérika Latin, Asia Lor, lan Éropa
Yèn ing Indonésia, banyak lumrahé ora bisa miber lan didadèkaké rajakaya
Endhogé lumrahé didadèkaké jamu kanggo kekiyatan
Genera Coscoroba Genera Cygnus
Tikus Tikus iku kéwan kang kalebu kulawarganing Rodentia
Saka ukurané ana kang gedhé, lan ana kang cilik
Tikus uripé ing ngendi-ngendi panggonan
Ana kang urip ing got, alas, gladhak kapal, sawah, nganti urip ning omah-omah karo manungsa
Tikus pakanané rupa-rupa, wiwit saka pari, nganti kadhang daging uga dipangan
Tikus bisa manak nganti puluhan lan angèl dituntaské déning manungsa amarga tikus iku rikat yèn nduwé anak
Anaké tikus diarani cindhil
Jinis-jinising tikus yaiku: Tikus saliyané dadi mungsuhing manungsa lan nyebaraké lelara kaya sampar, ing nagara-nagara Walanda akèh kang ndadèkaké tikus minangka kéwan klangenan, malah disayembarakaké kaya Miss Universe, Ratu ayu tikus lan olèh bebungah medali lan dhuwit
Kanggo mbasmi tikus pancén rada angél
Tikus kalebu kéwan kang pinter lan titèn yèn ngerti racun utawa jebakan
Kajaba iku tikus rikat banget manak saéngga cacahé rikat banget tambah
Yèn ora dibasmi tikus bisa nggawé koloni
Ana cara kang jitu supaya tikus bisa lunga saka omah
Sepisan bisa kanthi cara ngendhalékaké gasangan lan jebakan nganggo piranti lan racun
Cara kang nomer loro yaiku cara kang nggunakaké perangkap kanggo ngusir tikus
Piranti iki bisa nggunakaké aliran listrik utawa setrum
Saben cara ana kaluwihan lan kakurangané
Ana akèh metode utawa cara kanggo matèni ama tikus, cara iku bisa nganggo gasangan utawa jebakan
Kang paling umum yaiku nganggo penjepit, kurungan lan lém tikus
Jebakan kanthi model kurungan relatif luwih aman amarga ora nggunakaké bahan kimia kang ana racuné
Bathang tikus uga ora angél yèn diluru amarga tikus bakal mati ing njero perangakap, némplék ing lem utawa ing njero kurungan
Saben kurungan bisa dileboni kurang luwih 15-20 tikus
Tikus got kang ukuran awaké 25 cm uga bisa lumebu ing kurungan iki
Kurungan tikus uga duwé kakurangan
Kurungan tikus gampang dititéni tikus
Umpamané ana tikus kang lumebu lan kajebak ing njero kurungan, wayah iku uga tikus liyané bisa ucul saka kurungan
Tikus kang wis bisa metu mau bakal duwé akal lan ora bakal liwat ing area kurungan iku manèh
Racun tikus bisa maténi tikus kanthi rikat.
Cara iki éféktif nalika populasi tikus akèh banget cacahé
Racun tikus wujudé bubuk lan duwé warna ireng
Racun iki bisa diwuwurna ing panganan tikus kaya ta keju utawa kacang-kacangan
Tikus banjur mangan panganan kang ana racuné mau banjur klenger yèn wis sakjam
Racun mau bakal ana reaksiné ing awak
Gasangan nganggo racun tikus uga duwé kalemahan
Tikus kadhang-kadhang ora mangan racuné yèn kancan wis mati gara-gara mangan gasangan mau
Kajaba iku, tikus kang wis kena racun bakal mati saenggon-enggon saéngga bathang tikus bakal angél tinemu
Lumrahé bathang tikus tinemu yèn wis bosok lan wis mambu
Nanging yèn ora rikat-rikat tinemu, bathang tikus bakal maragaké lelara
Racun tikus uga ana kang wujudé bunder lan ana bahan campuran kang disenengi tikus
Racun tikus ngandhut warfarin
Cara kerjané kanthi nggawé pendarahan ing rètina mata tikus
Racun iki bakal ngurangi daya pandang tikus
Saya suwé tikus bakal mati keselen luru panggonan kang padhang supaya bisa ndelok
Tikus mati kurang luwih patang dina sawisé mangan racun
Saliyané piranti kanggo nyekel tikus kanthi konvénsional, ana uga piranti perangkap tikus éléktrik
Piranti iki nggunakaké listrik AC lan uga kena nganggo bateré
Prinsip kerjané padha kaya perangkap tikus biyasa
Tikus dipancing nganggo umpan lan lumebu ing perangkap
Sawisé iku, tikus bakal mati amarga kena setrum listrik saka piranti élektrik iku
Perangkap iki uga ana lampu indikatoré kang murup ijo yèn ana tikus kang lumebu
Lampu indikator iki tujuwane supaya pengguna bisa gampang mangerténi lan mbuang bathang tikus
Kang dadi kaluwihané piranti iki yaiku ora ana zat kimia kang ngandhut racun ing piranti iki
Bathang tikus uga bisa dibuak lan ora marakaké kecing ambuné
Saliyané nganggo listrik, nyekel tikus uga kena nganggo karbondioksida
Béda karo piranti kang éléktrik, piranti iki nggunakaké gelombang éléktronik
Gelombang ultrasonik iki bisa nganggu saraf ing kuping tikus lan gegremet liyané, ananging bisa aman kanggo manungsa lan kéwan liyané
Sawisé tikus padha mati, resiki omah saéngga tikus ora teka manèh.
Kajaba iku tutup dalan tikus kanggo lumebu omah lan resiki panggonan kang bisa dadi sarang tikus
RatTropik yaiku racun tikus kang biyasa dianggo maténi tikus ing tlatah tropis
Racun iki ngandhut bahan aktif Bromadiolon
Tikus kang wis mangan racun iki, 3-4 dina sawisé mangan racun bakal terus luru banyu ing peceren, got amarga krasa ngorong terus
Tikus bakal metu luru banyu saéngga tikus ora bakal mati ing njero omah, saéngga ora marai kecing ambuné
Ana uga racun tikus jinis petrokum 0,005 RB
Racun iki bisa maténi tikus ing kebun klapa sawit, ing sawah, utawa tikus omah
Racun iki ora dicampur ing panganan utawa ombénan
Racun iki nggawé tikus mati kanthi cara garing dadi ora mambu kecing
Kuman kang njalari lelara kencing tikus utawa leptospirosis bisa nular saka kéwan ning manungsa
Miturut Pakar Perunding Veterinar, Dr
Intan Suriati Abdul Manaf, leptospirosis disebabaké bakteria Leptospira sp
Bakteri iki wujudé tipis, lilit-lilitan kaya mata gerudi
Bakteria Leptospira uga bisa urip ing banyu kang tawa nganti sesasi
Bakteri iki uga bisa manak ing banyu masin
Kéwan kang nggawa bakteri Leptospira akèh-akéhé kéwan ingon kaya ta kucing, arnab, sapi, babi, jaran, kirik
Saliyané iki bakteri iki uga bisa ditularaké kéwan alasan kaya ta rakun lan srenggala
Penyakit kencing tikus iki uga diarani lelara Weil, Demam Icterohemorrhage, Penyakit Swineherd's, Demam pesawah (Rice-field fever), Demam Pemotong tebu (Cane-cutter fever), Demam Swamp, Demam Blethok, Jaundis berdarah, Penyakit Stuttgart, Demam Canicola
Penyakit iki nular kanthi banyu kang wis "tercemar" karo kuping, kulit, iler irung, cangkem lan mata tikus
Dr Christopher Lee nerangaké yèn lelara iki bisa nyerang ing kabéh tlatah donya mligi ing nagara kang iklimé tropis
Bakteri leptospirosis bakal akèh populasiné nalika wayah udan utawa banjir
Wong kang kerep kerja lan duwé kagiyatan ing jaba luwih gampang kaserang leptospirosis
Rekod WHO nuduhake kes wabak leptospirosis kang paling akèh maténi wong yaiku nalika jaman Taufan Mitch pada 1995
Penyakit iki bisa nyerang polo utawa diarani "meningitis", "kegagalan fungsi hati lan buah pinggang", "pendarahan" kang ora mandheg-mandheg.
Truwèlu Truwèlu, utawa Trewelu, utawa terwèlu utawa ing Basa Inggris diarani Hare kalebu kulawarganing leporidae lan genusé lepus
Kéwan iki sadulur karo Kelinci
Kéwan iki pinter ing colong playu, lan playuné bisa nganti 70 km/ jam
Uripé ya dhèwèkan utawa karo pasangané waé
Bedané karo kelinci ya iku: sikil mburiné truwèlu luwih dawa lan kuwat ketimbang kelinci, lan wiwit lair, truwèlu wis ana wuluné uga wis bisa ndeleng isining jagat
Kéwan iki uga isinan tur wedèn, yèn ana manungsa, langsung colong playu
Ing nagara-nagara Walanda, truwèlu bisa malih warna pinuruting mangsa
Ing mangsa katiga, warnané dadi coklat utawa klawu, nanging ing mangsa salju, warnané bisa dadi putih kaya kapas
Malih warna iki dimaksudké supaya ora katon karo kéwan-kéwan liyané sing mangan truwèlu kaya ta cerpele, srenggala lan sapanunggalé.
Aksara Pégon Aksara Pégon iku aksara Arab utawa luwih pas yèn diarani: Aksara Jawi kang diowah-owah lan diréka-réka kanggo nulisaké basa Jawa
Tembung Pegon jaré asalé saka basa Jawa "pégo" kang tegesé "ora lumrah"
Amerga basa Jawa kang ditulis nganggo huruf Arab dianggep ora lumrah
Béda karo huruf Jawi, kang ditulis gundhul, huruf pégon mèh mesthi diwènèhi sandhangan swara
Yèn ora, ora diarani pégon manèh, nanging ya gundhul utawa Arab
Vokalitas ing Basa Jawa luwih akèh tinimbang basa Melayu, dadi sandhangan swara perlu tansah ditulis
Nalikane ngulamak arab lumebu maring jawa, tulisan pegon digawé maknani al-quran lan hadis, Bab iki dilakoni saperlu nggampangake wong jowo mahami makna al-quran lan hadis
Semono uga mungguhe ngulamak arab kang lumebu ing Tanah Jawa, luweh nggampangke nulis aksara pegon tanpa belajar aksara jawa
Sak liyane ndek Tanah Jawa pegon uga kanggo ndek melayu, ndek kana pegon diarani aksara jawi
Kerana aksara jawi kui ditularake ngalim ngulamak jawa kang plesiran ndek melayu perlu nyebarke ajaran agama islam
Ing ngisor iki pratélan huruf-huruf pegon dituduhaké
Huruf-huruf kang ora ana ing huruf Arab kang asli, diwèhi warna kuning
Aksara Pégon ing Tanah Jawa mligi digunakaké déning kalangan umat Muslim kang tangat, mligi déning para santri ing pasantren-pasantren
Lumrahé iki mung minangka nulis komentar ing Al-Qur'an, ing uga akèh naskah-naskah manuskrip carita (kandha) kang kabèh ditulis nganggo pégon
Upamane naskah-naskah Serat Yusup.
Asem (tetanduran) Asem iku tetuwuhan kang wohé dawa-dawa, mrengkel-mrengkel, rupa kulité coklat
Yèn isih enom dagingé wernané ijo, rada renyah, lan rasané kecut nemen
Nanging yèn wis tuwa dagingé banjur dadi coklat, rasa kecuté rada suda
Asem bisa ditemoni ing ngendi waé ing Pulo Jawa
Asem bisa minangka bumbu masak, wedangan (wedang asem), jamu(kunir-asem)
Amarga rasané kang kecut mau, bok manawa asem uga digawé tembung kang kasar yaiku asemane
Asem (Tamarindus indica) kalebu tuwuhan "kultivar" laladan tropis lan kagolongaké tuwuhan polong
Wit lan pang-pangé atos banget lan bisa thukul sangsaya gedhé lan godhongé nggrembuyeng
Asem kalebu tuwuhan taunan kang lumrahé ditandur ing pinggir dalan kanggo paru-paru kutha
Godhong asen duwé gagang dawa, dawané kurang luwih 17 cm lan duwé sirip kang cacahé genep
Kembang asem wernané rada abang lan wohé rupané coklat lan rasané kecut
Ing njeroné woh kang dhapuré polong ana kulit kang mbungkus woh asem, lan ana wijiné
Wiji asem cacahé 2-5 saben asem
Wiji asem dhapuré pipih lan wernané coklat rada ireng
Wit asem uga bisa nahan ombak, saéngga bisa ngurangi abrasi
Jeneng Latin: Tamarindus indica, Linn
Famili: Leguminosae Jeneng Lokal: Tamarind (Inggris); Tamarinier (Perancis); Asam Jawa (Indonesia); Celangi, Tangkal asem (Sunda); Asem (Jawa) Kagunan
Daging asem ngandhut vitamin B kang akèh
Daging asem uga bisa dipangan mentah utawa digawé selé, sirup lan permén
Kembang, godhong lan wiji asem uga bisa dipangan lan dimasak
Wiji asem uga bisa diolah dadi témpé wiji asem
Kayuné bisa diolah dadi mébel, kayu bakar lan uga dadi areng
Godhong asem bisa kanggo campuran jangan asem
Saliyané iku uga bisa dadi pakan ternak
Oyot asem kang jero bisa ngalangi lan nahan angin lan badai
Saliyané iku asem uga bisa dadi paru-paru kutha
Asem ngandhut sényawa kimia kaya ta asem appel, asem sitrat, asem anggur, asem tartrat, asem suksinat, pectin lan gula invert.
Asem kang mateng wit, saben woh asem ngandhut gizi kaya ta: Kulit wijine ngandhut phlobatannnin lan wijine ngandhut albuminoid lan pati
Asem akèh-akéhé thukul ing laladan tropis kaya ta Indonésia
Asem duwé khasiat kang akèh, saliyané apik kanggo kaséhatan awak, asem uga bisa dadi kanca akrabé wong wadon tégesé migunani banget kanggoné wong wadon
Asem bisa kanggo masak, kanggo jamu lan kanggo njaga boboté awak mligi para wadon supaya tetep "langsing"
Asem rasané kecut, padha kaya jenengé
Rasa kecut ing asem amarga asem ngandhut zat-zat kang marakaké kecut
Zat-zat mau yaiku "asem tetrat", "asem malat", "asem sitrat", "asem suksinat", lan "asem asetat"
Nanging, saliyané rasané kang kecut, asem uga bisa kanggo njaga "percernaan" lan bisa nglancaraké "perédaran" "darah"
Kanggo wong wadon, ngombé jamu kang bahané saka asem bisa ngurangi "nyeri" utawa linu yèn lagi ménstruasi
Asem lumrahé dianggo campuran ing jamu-jamu, amarga asem duwé khasiat kang bisa nambani warna-warna lelara
Tuladhané bebelen, pegel linu, nyeri weteng, lara tenggorokan, watuk, pilek nganti keperkasaan priya
Akéh panalitén kang njléntréhaké yèn ékstrak asem duwé anti baktèri kang kuwat
Anti baktÈri iki bisa nglawan baktèri E-Coli
Asem uga ngandhut zat-zat kang diprelokaké awak kaya ta protéin, lemak, kalori,hidrat arang, fosfor, zat besi, vitamin A, vitamin B1, lan uga vitamin C kang bisa ningkatake kekebalan lan kaséhatan awak
Penyakit kang bisa ditambani
Asma, Watuk, Demam, awak panas, Reumatik, Lara weteng, Morbili, Alergi/biduren, Sariawan, Tatu anyaran, borok, Eksim & Bisul, Aboh amarga dintup klabang/tawon, Rambut rontok, dicokot ula kang ana wisané
Wiji asem dhapuré warna-warna lan "unik"
Wernane ireng lan alus
Wiji asem kang lumrahé mung dadi winih utawa dadi "sampah" kang ora migunani uga bisa digawé tas
Inovasi iki ndadékaké wiji asem kang mauné ora ana gunané lan dadi sampah kang ngregedi bisa dadi tas kang duwé "aji" "ekonomis" kang dhuwur
Jinis-jinis wit utawa woh asem:
Paribasan Jawa Iki wujud pratélan paribasa lan saloka basa Jawa (durung pepak) kang ditata urut abjad
Paribasan iku tetembungan utawa ukara saèmper saloka nanging tegesé wantah, dudu pepindhan
Ana ing pratélan iki paribasan lan saloka digabung dadi siji amrih luwih prasaja
Jamur ing mangsa katiga Paribasan jamur ing mangsa katiga tegesé, barang sing langka banget utawa mustakil
Mangsa katiga iku mangsa panas, ora ana udan, dadi tangèh lamun ana jamur sing thukul ing mangsa katiga
"Ngentèni thukuling jamur ing mangsa katiga", tegesé, mokal utawa sengara.
Nguyahi banyu segara Paribasan nguyahi banyu sagara iku tegesé nglakokaké barang sing ora ana gunané utawa pagawéan sing sia-sia
Ing basa Walanda, paribasa iki dadi "water naar de zee dragen" sing tegesé ngusungi banyu menyang sagara.
Mikul dhuwur, mendhem jero Paribasan mikul dhuwur, mendhem jero iku tegesé, wong tetuwa iku wajib dijunjung jasa-jasané
Kaluputané wajib ditutup-tutupi, aja diumbar-umbar
Nanging, isih ana masarakat sing ngartèkaké paribasan iki supaya ora duwé sikap kritis lan ora tanggen
Sajatiné, paribasan iki tegesé piwulang kanggo ngurmati leluhur kanthi sikap kritis, maksudé mbacutaké apa waé sing apik lan ninggal apa waé sing èlèk.
Mulat sarira angrasa wani, rumangsa mèlu andarbèni, wajib mèlu angrukebi Mulat sarira angrasa wani, rumangsa mèlu andarbèni, wajib mèlu angrukebi iku tegesé "wani mawas dhiri, rumangsa mèlu nduwé lan njaga apa kang ana"
Unèn-unèn iki semboyané Kanjeng Gusti Pangéran Arya Adipati Mangkunagara III lan uga dienggo déning Tien Soeharto, minangka pawarising Pangéran Mangkunagara III.
Kucing Kucing (Felis catus), ingkang asring dipunsebat minangka kucing kampung, punika satunggaling spesies ingkang dipunjinakaken wonten ing kulawarga Felidae
Kemajengan ing babagan arkéologi lan genetika sampun nuduhaken bilih jinakipun kucing punika kedadosan wonten ing Wétan Tengah kira-kira taun 7500 SM
Kucing asring dipuntampi dados satunggaling piyambak ingkang nyenengaken lan inggih punika gadhah kemampuan ingkang saé kanggé numpes hama
Amargi gadhah kukuning ingkang saged nyimpen, kucing punika cocog kanggé numpes mangsan alit kados ta tikus lan babi
Kucing gadhah badan ingkang lentur, refleks ingkang cepet, taring ingkang landhep, lan paningal wengi lan pangrungonipun sampun dipuntemu kanthi saé
Kucing punika satunggaling spesies sosial, nanging dados pemburu ingkang nyorong lan dados pemburu crepuscular
Komunikasi kucing kalebet vokalisasi kados dene ngongong, mendel, trilling, ngisis, nggrênggêng, lan nggumun ugi kalebet basa awak kucing
Kucing saged krungu swanten ingkang alit utawi dhuwur ing frékuénsi kanggé kuping manungsa, kados ta swanten ingkang dipunhasilaken déning satwa alit
Ugi kucing ngasilaken lan ngraosaké pheromone
Ing tradhisi Islam, kucing dipunpuji amargi kebersihane
Kucing dianggep resik, saéngga dipunidinaken mlebet omah lan ugi masjid, kalebet Masjidil Haram
Panganan kang sampun dicicipi dening kucing dianggep halal, ing arti konsumsi panganan kasebut déning kucing boten nggawé panganan wau dadi haram kanggé umat Islam, lan banyu kang sampun dipuninum déning kucing diidinaken kanggé wudu (ritual wudhu kang dipunlakoni déning umat Islam)
Salajengipun, wonten kapercayan ing kalangan sawetawis umat Islam menawi kucing gadhah kaprigelan milara tiyang kang sujud
Kathah tiyang Muslim ingkang percaya bilih Muezza (utawi Muʿizza; Arab: ‎‎) menika kucing ingkang paling dipun tresnani dening Muhammad
Muhammad saweg tangi ing satunggal dinten amargi swaraning adzan
Nalika badhe anggatosaken pakean sembahyang, piyambakipun enggal sumerep bilih Muezza tansah leren ing asta busana sembahyangipun
Sajak mboten badhe nggugah, piyambakipun milih nggunting astanipun, ngantepaken kucing menika tetep leren
Lajeng piyambakipun mesem lan kanthi alus nyawiji kucing menika kaping telu, paring kabisan marang sedaya kucing supados tansah tindak kanthi cekap
Mboten wonten sebatan khusus babagan kucing menika utawi carita ingkang gegayutan wonten ing hadith utawi kitab-kitab pelengkap lan wonten carita-carita sanesipun ingkang dipunsebataken dhateng tiyang sanes saking abad kaping 6 ing Arabia ingkang mbokmenawi dados asal-usulipun carita menika.
Jawa Tengah Jawa Tengah (Carakan: ꦗꦮꦠꦼꦔꦃ) iku provinsi ing Indonésia
Kutha krajané ya iku Semarang
Jawa Tengah iku salah siji saka enem provinsi kang ana ing pulo Jawa
Kajaba jeneng sawijining provinsi, Jawa Tengah iku uga jeneng tlatah budaya ing Pulo Jawa
Dadi sajatiné Ngayogyakarta iku uga pérangan saka Jawa Tengah, yèn ditilik saka sajarah ya pancèn mangkono
Kosok baliné, tlatah Surakarta sawisé Indonésia mardika dadi pérangan provinsi Jawa Tengah
Tlatah Jawa Tengah iku papan kang wong Jawané manggon akèh dhéwé kanthi kwantitatif
Sesanti provinsi iki uga nuduhaké yèn Jawa Tengah iku "Punjer Budaya Jawa"
Provinsi Jawa Tengah ambané 32,548.20 km²; kurang luwih saprapat saka gunggung ambané pulo Jawa
Sing ndunungi cacahé 31.820.000 jiwa (2005), dadi provinsi iki nomer telu kang gedhé dhéwé ing Indonésia sawisé Jawa Kulon lan Jawa Wétan, lan kurang luwih saprapat saka gunggung cacah jiwa ing Pulo Jawa manggon ing provinsi iki
Jawa Tengah iku papané ana ing satengahé Pulo Jawa lan kaapit déning provinsi Jawa Kulon lan Jawa Wétan
Ana pérangan cilik ing sisih kidul dadi "Daerah Istimewa Yogyakarta" kang kanthi sakabèhané diubengi déning Jawa Tengah
Ngayogyakarta iku yèn ditilik saka sajarah lan budaya sajatiné pérangan saka Jawa Tengah sanadyan saiki ngadeg dadi provinsi dhéwé
Ing sisih lor, Jawa Tengah winatesan déning Sagara Jawa lan ing sisih kidul déning Samodra Hindia
Provinsi Jawa Tengah uga ngambah sawatara pulo-pulo lepas pasisir: Karimun Jawa ing lor lan Nusakambangan ing kidul-kulon
Témperatur ing Jawa Tengah iku antara 18–28 drajat celsius lan kadar lembab rélatif antara 73–94 persèn
Sawetawis kadar lembab dhuwur ana ing tlatah ngisor provinsi iki, curah udan cukup gedhé ing tlatah pagunungan
Kadar udan paling dhuwur 3.990 mm karo 195 dina udan tau kacathet ing Salatiga
Géografi Jawa Tengah bisa kaanggep teratur karo jalur ciyut "dataran cendhèk" ing pasisir lor lan kidul mawa tlatah pagunungan ing tengah
Ing sisih kulon ana gunung geni aktif, Gunung Slamet, banjur rada mangétan ana komplèks pagunungan Dièng ing "dataran tinggi" Dièng
Banjur sakidul-wétané ana latar Kedhu kang winatesan déning Gunung Merapi lan Gunung Merbabu ing sisih wétan
Sakiduling Semarang ana Gunung Ungaran lan sawétané ana Gunung Muria
Banjur ing sisih wétan, ing tlatah pawatesan karo provinsi Jawa Wétan ana Gunung Lawu
Amerga déning sajarah vulkanik lan akibaté awu vulkanik, Jawa Tengah iku papan kang subur banget kanggo tani
Pemandhangan sawah ana ing ngendi-endi, kajaba ing tlatah kidul-wétan saubenging Gunungkidul lan Wanagiri
Sebabé lemahé akèh konsentrasiné gamping lan panggonané pancèn ing tlatah ayang-ayang udan
Ana loro kali gedhé ing Jawa Tengah; Kali Serayu ing sisih kulon kang mili menyang Samodra Hindhia lan Bengawan Sala kang mili menyang Sagara Jawa, ngliwati Provinsi Jawa Wétan
Uga pirsanana "" Pamérangan administratif
Jawa Tengah nduwé status Provinsi wiwit jaman Walanda kang katata sajeroning 5 laladan ("gewesten") utawa Karésidhènan ya iku Eks.
Karesidenan Pekalongan lan ditambah Eks
Karesidenan Surakarta saha Eks
Sing dadi laladan swapraja ("vorstenland") ya iku Kasunanan lan Mangkunagaran saha Kasultanan Ngayogyakarta lan Pakualaman
Saben-saben "gewest" iku ketata manèh saka kabupatèn-kabupatèn
Sawise jaman mardika, ing taun 1957, karésidhènan iki dijabel kabèh sawisé pemilu lokal
Saiki Jawa Tengah (tanpa Ngayogyakarta) dipérang dadi 29 kabupatèn lan 6 kutha otonom (sadurungé diarani "kotamadya" lan "kutha pradja" ing basa Indonésia)
Ing ngisor kabèh kabupatèn lan kutha dipacakaké: Kabupatèn lan kutha iki bisa dipérang manèh dadi 565 kacamatan
Banjur kacamatan iki bisa dipérang dadi 7.804 désa lan 764 kalurahan
Ing jaman prasajarah, Jawa Tengah wis nduwé budaya ya iku budaya purba
Anané "Pithecantropus erectus javanicus" iku dadi bukti
Sanadyan candhi Sukuh diyasa wektu prabawa budaya Hindhu wiwit pudar, dadi corak budaya jaman sadurungé dadi bangkit manèh, mulané wujud candhi iki mempèr karo yasan-yasan prasajarah jaman watu gedhé (megalitikum)
Wiwit jaman prasajarah, Jawa Tengah wis dienggoni manungsa purba kang isih nduwé budaya primitif banget
Fosil manungsa kang diarani Pithecantropus erectus utawa Pithecantropus Erectus Javanicus kang urip sakiwa-tengené 750.000 taun sadurungé Masehi iki tinemu ing laladan Sangiran
Situs purbakala Sangiran iki sapérangan ana ing Kabupatèn Sragèn lan sapérangan manèh ing Kabupatèn Karanganyar Jawa Tengah
Situs manungsa purba iki asalé saka kala pleistosen lan tinemu déning Dr
Ralph von Königswald ing désa Ngebung taun 1934